
1.0 [bookmark: _bookmark0]Innledning
Plan for praksisstudier er forankret i de felles læringsutbyttene for praksisstudier i 3. og 4. semester som er beskrevet i Studieplan for Sykepleie, bachelorprogram grunnstudium.
Praksisperioden varer i 9 uker. Den første av de ni ukene er målrettet forberedelse til praksis, og de neste 8 ukene er praksisstudier ute i helsetjenestene.

Plan for praksisstudier skal brukes av studenten og praksisveileder gjennom hele praksisperioden. Planen utgjør selve grunnlaget for studentens egenvurdering på halvtids- og sluttvurderingssamtalene. Plan for praksisstudier er et arbeidsverktøy til hjelp for student og praksisveileder slik at de sammen kan planlegge god progresjon i læring og vurdering av studenten.

Det er studentens ansvar å bruke Plan for praksisstudier. Plan for praksisstudier skal ikke leveres inn til praksislærer for godkjenning, men vil likevel være et viktig utgangspunkt og en viktig del av innholdet i vurderingssamtalene.

Arbeidskravene er beskrevet under punkt 5. Arbeidskravene skal være godkjent for å få bestått praksisperiode.

1.1 [bookmark: _bookmark1]Veiledning og vurderingssamtaler
I praksisstudier utgjør student, praksisveileder og praksislærer et trepartssamarbeid hvor alle parter har et ansvar for studentens læring og utvikling.
I løpet av praksisperioden har studenten, praksisveileder og praksislærer tre samtaler der alle tre er til stede:

Oppstartsamtalen: Studenten har på forhånd forberedt seg og fylt ut skjema for oppstartsamtalen (se punkt 2) og presenterer det muntlig i samtalen. Hensikten med denne samtalen er å skape et godt grunnlag for samarbeidet ved å avklare roller og gjensidige forventninger.

Halvtids- og sluttvurderingssamtalene:
Plan for praksisstudier er utgangspunktet for samtalene og studentens egenvurdering. Studenten leverer inn egenvurdering i forkant av vurderingssamtalene. Det er derfor en forutsetning at studentens refleksjoner og notater får plass her.

1.2 [bookmark: _bookmark2]Arbeidskrav
(Se nærmere beskrivelser under punkt 5).
· Arbeidskrav 1: Utarbeidelse av PowerPoint med muntlig presentasjon
· Arbeidskrav 2: Muntlig presentasjon av etisk refleksjon
· Obligatorisk deltakelse i to gruppesamlinger som organiseres av praksislærer.

1.3 [bookmark: _bookmark3]Studentturnus
Turnusplanen skal vise en tilstedeværelse på gjennomsnittlig 30 timer pr. uke, jevnt fordelt på de 8 praksisukene. Studenten skal følge praksisstedets turnusbestemmelser og skal lage turnus i samarbeid med praksisveileder. Det forventes at studenten følger praksisveileders turnus. Turnusen skal godkjennes av praksislærer og praksisveileder første praksisuke dersom ikke annet er avtalt. Godkjent turnus skal også leveres til praksisstedets ledelse (den person praksisveileder mener er hensiktsmessig i ledelsen). Studenten har selv ansvar for å dokumentere egen tilstedeværelse, ved at praksisveileder bekrefter studentens tilstedeværelse underveis med signatur, slik at turnus kan vises og godkjennes av praksislærer ved halvtids- og sluttvurdering.
Vi ser en økende bruk av langvakter ute i praksisfeltet, hovedsakelig ved kommunale enheter. Dette er vakter som gjerne har en varighet på 12 timer, og medfører at praksisveileder kan ha færre, men lengre vakter i sin turnus. Dersom studenten ønsker å forsøke noen langvakter er det anledning til det, men det er ikke mulig å komprimere praksisperioden. Det betyr at alle vakter som studenten har i praksisperioden (langvakter og «vanlige» vakter) må fordeles jevnt gjennom de 8 ukene studenten er i kliniske studier. Man kan ikke kreve at studenter i praksis ved Universitetet i Agder går langvakter mens de er i kliniske studier. Dersom praksisveileder har mange langvakter i sin turnus anbefales det at studenten får en sekundær praksisveileder slik at studenten kan gjennomføre en turnus sammen med hoved- eller sekundærveileder uten å måtte gå langvakter.

Studenter i kliniske studier skal i størst mulig grad følge veileders turnus (men merk punkt vedrørende langvakter). Dette kan innebefatte både dag-, kvelds- og nattevakter. Ved utarbeidelse av studentturnus er det viktig å tilstrebe en turnus som i størst mulig grad legger til rette for at studenten skal kunne oppnå praksisperiodens læringsutbytter.

Ved gjennomføring av kliniske studier i enheter der de ansatte arbeider helg, forventes det at studenten i løpet av praksisperioden har en helg i sin turnus.

Det forventes at studenten møter når vakten begynner og er til stede til vaktens slutt. Dersom studenten kommer etter vaktens begynnelse eller går før vakten er slutt, må studenten gi beskjed til praksisstedet. Disse timene regnes som fravær. Ved behov for særskilt tilrettelegging, må studenten sende søknad med vedlagt dokumentasjon til post@uia.no

Bevegelige helge- og høytidsdager som faller i den aktuelle praksisperioden trekkes fra den totale studietiden i praksis. For å få bestått praksisperiodene må studenten ha en tilstedeværelse på 90%.

2.0 [bookmark: _bookmark4]Læringsutbytter praksisstudier kommune – hjemmesykepleien

2.1 [bookmark: _bookmark5]Kunnskaper
Studenten:
· Kjenner til tiltak for å bevare liv og helse ved storulykker og i krise- og katastrofesituasjoner
· Har kunnskap om ledelse og organisering av sykepleietjenesten
· Har kunnskap om relevante undervisnings- og veiledningsmetoder

2.2 [bookmark: _bookmark6]Ferdigheter
Studenten:
· Kan anvende og dokumentere sykepleie til mennesker med komplekse og sammensatte behov, samt bidra til trygg overføring av pasienter mellom ulike enheter og nivåer i helestetjenesten for å sikre gode pasientforløp
· Har innsikt i sykepleiers funksjon og ansvar for å ivareta forsvarlighet og pasientsikkerhet, forebygge pasientskade og uønskede hendelser, samt redusere og kunne dokumentere og registrere avvik i helsetjenesten
· Kan tilpasse undervisning og veiledning til pasient, pårørende, student og annet relevant personell
· Kan ivareta og følge opp ordinert medisinsk behandling, herunder forsvarlig legemiddelhåndtering, i samarbeid med pasient og pårørende
· Kan beherske teknologi, digitale verktøy og medisinsk-teknisk utstyr som anvendes ved praksisstedet
· Kan anvende kunnskap om helsefremmende og forbyggende tiltak
Kan delta i tverrfaglig- og tverrprofesjonell samhandling for å sikre gode pasientforløp

2.3 [bookmark: _bookmark7]Generell kompetanse
Studenten:
· Kan anvende kommunikasjons og veiledningskompetanse i møte med brukere, pasienter og pårørende
· Kan anvende etiske prinsipper, yrkesetiske retningslinjer og relevant lovverk og justere egen sykepleieutøvelse
· Kan reflektere over rutiner og metoder og ta initiativ til dialog om implementering av ny kunnskap og nye arbeidsmetoder
· Kan lede, prioritere og delegere oppgaver i sykepleiepraksis
· Har innsikt i utvikling og bruk av teknologi og digitale løsninger på individ og system nivå

3.0 [bookmark: _bookmark8]Oppstartsamtale

	Studenten forbereder seg til oppstartsamtale i praksisstudier i Komplekse og sammensatte
tilstander– 3. studieår

	Hvilke erfaringer har jeg fra arbeid med bruker/pasient:

	Hva ser jeg frem til i denne praksisperioden:

	Hva ser jeg for meg kan være utfordrende i denne praksisperioden?

	Hvilke gode egenskaper har jeg, og hvordan kan jeg bruke disse i praksisstudiene?

	Hvordan tar jeg imot tilbakemeldinger fra praksisveileder (det som er bra og der jeg får melding om å endre/justere)?

	Hva er mitt ansvar i egen læring/læringsprosess?

	Tilbakemeldinger fra tidligere praksisperioder om hva som var bra og hva jeg må arbeide videre med i kommende praksisperiode:

	Annet som er viktig for meg å få frem i oppstarts samtalen:



4.0 [bookmark: _bookmark9]Plan for praktiske studier – SYP 323 - studiespørsmål· Studiespørsmålene under kompetanseområdene er ment for å konkretisere innholdet og skape refleksjon hos studenten og bidra til aktiv deltakelse i egen læringsprosess.
· Det forventes at du som student noterer i forhold til egen læringsprosess UKENTLIG (eller oftere) ved hjelp av utvalgte studiespørsmål.
· Diskuter gjerne studiespørsmål med praksisveileder underveis i praksisperioden.
· Dine egne notater danner grunnlaget for din egenvurdering av læring frem mot vurderingssamtalene med praksisveileder og praksislærer.


4.1 [bookmark: _bookmark10]Kunnskaper
Studenten:
· Kjenner til tiltak for å bevare liv og helse ved storulykker og i krise- og katastrofesituasjoner
· Har kunnskap om ledelse og organisering av sykepleietjenesten
· Har kunnskap om relevante undervisnings- og veiledningsmetoder

	Overordnet studiespørsmål:
Hvordan jobber jeg for å oppnå læringsutbyttene under kunnskaper i praksisperioden i hjemmesykepleien?

	Forslag til studiespørsmål
Generell teoretisk kunnskap
· Hva må jeg ha kunnskap om, og hvordan får jeg kunnskap om tiltak for å bevare liv og helse ved storulykker i krise- og katastrofesituasjoner i kommunehelsetjenesten?
· Hvordan er sykepleietjenester organisert, og hvem er viktige samarbeidspartnere for hjemmesykepleien ved storulykker i krise- og katastrofesituasjoner?
· Hvordan er hjemmesykepleien på mitt praksissted organisert?
· Hvilke kunnskap har jeg om relevante undervisnings- og veiledningsmetoder til pasienter, pårørende, student og annet relevant personell? Hvordan anvendes disse i hjemmesykepleien?

	Praksisuke
	Notater fra praksisstudier i hjemmesykepleien - Refleksjoner og konkretisering av egen læring:



4.2 [bookmark: _bookmark11]Ferdigheter
Studenten:
· Kan anvende og dokumentere sykepleie til mennesker med komplekse og sammensatte behov, samt bidra til trygg overføring av pasienter mellom ulike enheter og nivåer i helestetjenesten for å sikre gode pasientforløp
· Har innsikt i sykepleiers funksjon og ansvar for å ivareta forsvarlighet og pasientsikkerhet, forebygge pasientskade og uønskede hendelser, samt redusere og kunne dokumentere og registrere avvik i helsetjenesten
· Kan tilpasse undervisning og veiledning til pasient, pårørende, student og annet relevant personell
· Kan ivareta og følge opp ordinert medisinsk behandling, herunder forsvarlig legemiddelhåndtering, i samarbeid med pasient og pårørende
· Kan beherske teknologi, digitale verktøy og medisinsk-teknisk utstyr som anvendes ved praksisstedet
· Kan anvende kunnskap om helsefremmende og forbyggende tiltak
· Kan delta i tverrfaglig- og tverrprofesjonell samhandling for å sikre gode pasientforløp

	Overordnet studiespørsmål:
Hvordan jobber jeg for å oppnå læringsutbyttene under ferdigheter i praksisperioden i hjemmesykepleien?

	Forslag til studiespørsmål

Dokumentasjon
· Hvordan utfører jeg kliniske vurderinger av pasient/bruker?
· Hvordan bruker jeg kartleggingsverktøy i vurderingen av pasientens/brukerens behov for sykepleie? Hvorfor gjør jeg dette?
· Hva innebærer det å kartlegge pasientens/brukerens ressurser og hvordan anvender jeg denne informasjonen for å planlegge sykepleietiltak i samarbeid med praksisveileder?
· Hvilke kunnskaper, ferdigheter og erfaring trenger jeg for å kunne beherske og anvende relevante dokumentasjons- og kommunikasjonsverktøy som brukes på praksisstedet mitt i hjemmesykepleien? (Skriftlig og muntlig rapport)
· Hva er dokumentasjonskrav og praksisstedets rutiner for dokumentasjon?
· Hvordan brukes elektronisk pasientjournal på mitt praksissted i hjemmesykepleien? Hvordan bruker jeg det?
· Hva er sykepleierens- og dermed mitt medansvar, for å følge pasientens/brukerens tiltaksplan/ evt individuell plan, og hvordan tar jeg dette ansvaret?
· Hva utfører jeg av praktiske prosedyrer i hjemmesykepleien? Hvordan utfører jeg prosedyrene? Hvorfor er dette en nødvendig prosedyre å gjøre overfor pasienten/brukeren? Hvordan og hvorfor dokumentere?
· Hvordan går jeg frem når jeg melder avvik om uønskede hendelser (herunder feilmedisinering)? Hvilke retningslinjer for registrering og håndtering av avvik finnes på praksisstedet?



	Pasientforløp
· Hva mener jeg er viktig for å sikre et godt pasientforløp? Tenk over erfaringer og bruk gjerne Nasjonal veileder fra Helsedirektoratet som inspirasjon.
· Hvordan bruker jeg mine refleksjoner over hvilke behov/ønsker og mål den enkelte pasient/bruker har om hva som er best behandling/tjenestetilbud for hen? Hverdagsmestring og brukers ressurser: Hva er viktig for deg (pasienten/brukeren)?
· Hvorfor er det betydningsfullt med samarbeid mellom 1. og 2. linjetjenesten i pasientbehandlingen?
· Hvilke retningslinjer er tilgjengelig for å bidra til trygg overføring av pasienter mellom ulike enheter og nivåer i helestetjenesten for å sikre gode pasientforløp?

Teknologi og medisinsk teknisk utstyr
· Hvordan sikrer jeg pasienters/brukeres rett til medvirkning/samvalg i utforming og gjennomføring av helsetjenestene ved innføring og bruken av medisinsk-teknisk utstyr, velferdsteknologi og andre digitale løsninger i hjemmet?
· Hva slags velferdsteknologiske løsninger har jeg lært om, og hvordan foregår tjenesteflyten for velferdsteknologi (kartlegge/tildeling, tilpasning/installering, respons/uttrykning, evaluering/oppfølging)?
· Hvordan tilegner jeg meg ferdigheter rundt teknologi, digitale verktøy og medisinsk-teknisk utstyr?

Medikamentell behandling
· Hvilke retningslinjer og prosedyrer er gjeldende for medikamentadministrasjon på mitt praksissted?
· Hva innebærer det for meg å administrere legemidler på en faglig forsvarlig måte?
· Hvordan observerer/kartlegger jeg virkning, bivirkning og interaksjoner av medikamenter hos pasienter/brukere jeg er i kontakt med – og hva rapporterer jeg i forhold til dette? Bruk av Felleskatalogen.

Tverrfaglig samarbeid
· Hva er sykepleierens og mine styrker inn i det tverrfaglig samarbeidet i teamet internt på praksisstedet, men også i samarbeidet med samarbeidspartnere internt og eksternt?
· Hvordan deltar jeg i tverrfaglig samhandling for å kunne understøtte pasienters/brukeres og pårørendes ressurser, mestringsmuligheter og brukermedvirkning?
· Hvordan foregår den tverrfaglige samhandlingen for å sikre gode pasientforløp?
Helsefremmende og forebyggende tiltak
· Hvordan har jeg som sykepleier et forebyggende og helsefremmende perspektiv i møte med hjemmeboende pasienters/brukeres fysiske og psykiske helse?
· Har praksisstedet fokus på helsefremmende og forebyggende tiltak, i så fall hvilke/hvordan?
· Hvorfor er det viktig å ha kunnskaper om helsefremmende og forebyggende tiltak?



	Praksisuke
	Notater fra praksisstudier i hjemmesykepleien - Refleksjoner og konkretisering av egen læring:



4.3 [bookmark: _bookmark12]Generell kompetanse
Studenten:
· Kan anvende kommunikasjons og veiledningskompetanse i møte med brukere, pasienter og pårørende
· Kan anvende etiske prinsipper, yrkesetiske retningslinjer og relevant lovverk og justere egen sykepleieutøvelse
· Kan reflektere over rutiner og metoder og ta initiativ til dialog om implementering av ny kunnskap og nye arbeidsmetoder
· Kan lede, prioritere og delegere oppgaver i sykepleiepraksis
· Har innsikt i utvikling og bruk av teknologi og digitale løsninger på individ og system nivå

	Overordnet studiespørsmål:
Hvordan jobber jeg for å oppnå læringsutbyttene under generell kompetanse i praksisperioden i hjemmesykepleien?

	Forslag til studiespørsmål
Kommunikasjon og veiledning
· Hvordan tilegner jeg meg kunnskaper om ulike måter å kommunisere på både verbalt og non-verbalt?
· Hvordan kan jeg tilpasse undervisning og veiledning til pasient, pårørende, student og annet relevant personell?
· Hvordan viser jeg at jeg er mottakelig for veiledning, og hva er mine muligheter og begrensninger?
· Hvordan kan jeg bruke kommunikasjonsmetoder på en inkluderende og anerkjennende måte når noe nytt skal implementeres hjemme hos pasienter?
Etikk
· Hvordan viser jeg respekt, omsorg og omtanke for pasient/bruker som bor hjemme?
· Hvilke holdninger og verdier har jeg og hvordan påvirker mine reaksjoner og holdninger samspillet mitt med pasient/bruker og pårørende?
· Er jeg bevisst mine egne holdninger og verdier i møte med pasient/bruker/pårørende?
· Hvordan finner jeg en god balanse mellom min faglige kompetanse (utenfraperspektivet) og pasient/brukers egne erfaringer og ønsker (innenfraperspektivet)?
· Hvordan	har	pårørende	og	nettverket	betydning	for	behandlingen	av pasienter/brukere som bor hjemme?
· Hvilke sykepleiefaglige/etiske/praktiske problemstillinger tar jeg initiativ til å diskutere med praksisveileder?
· Hva er fordeler og ulemper ved utvikling og bruk av digitale systemer? For brukerne? For oss som tjeneste?

Ledelse
· Hvordan tar jeg initiativ til å lede en arbeidshverdag med min praksisveileder?
· Hvilke faglige vurderinger ligger til grunn når jeg skal prioritere arbeidsoppgaver ut fra en gitt arbeidsliste?



	· Hvordan foregår delegering av arbeid på praksisstedet? Hva kan delegeres? Hvordan delegerer jeg arbeid? Hvorfor er det viktig å delegere arbeid?
Lovverk – rettigheter og plikter
· Hvordan tilegner jeg meg kunnskap om relevant lovverk som har betydning for praksis? (Pasientens/brukerens rettigheter, helsepersonells plikter og hva praksisstedet styres av)
· Hvordan påvirker lovverket og de rammer dette gir, samhandlingen og kommunikasjon med pasienten/brukeren og pårørende?
· Hvordan overholder jeg taushetsplikten overfor pasienter/brukere?

	Praksisuke
	Notater fra praksisstudier i hjemmesykepleien - Refleksjoner og konkretisering av egen læring:



5.0 [bookmark: _bookmark13]Arbeidskrav
I praksisperioden i hjemmesykepleien er det to arbeidskrav som må være godkjente for å få bestått praksisperiode. Den enkelte praksislærer gir tidsfrister for innleveringer av arbeidskravene.

5.1 [bookmark: _bookmark14]Arbeidskrav 1 Utarbeidelse av Power Point med muntlig presentasjon

	Hensikt:
· Studenten styrker sin evne til å tenke og bli bevisst sine kunnskaper i det kliniske feltet.
· Studenten viser vurderinger knyttet til hvordan pasientens/brukerens symptomer/sykdomstilstand påvirker behovet for sykepleie.
· Studenten knytter forbedringsområder til vurderingene sine og utvikler undervisningskompetansen sin

	Innhold:
Med utgangspunkt i en situasjon med en hjemmeboende pasient/bruker, gjør studenten følgende:
· Bruke kartleggingsverktøy og gjøre observasjoner, kliniske vurderinger, identifiserer og gjør rede for pasientens/brukers ressurser og behov for sykepleie i hjemmet i denne situasjonen.
· Gjør rede for sykepleietiltak med tanke på pasientens/brukerens behov.
· Reflekterer rundt betydningen av egne sykepleiefaglige kunnskaper for brukeren i denne situasjonen
· Foreslå endring/forbedringstiltak eller relevant kartleggingsverktøy (dersom ikke dette ikke benyttes på praksisplass) knyttet til den aktuelle situasjonen

	Rammer:
· Utarbeid en Power Point presentasjon på max 10 minutter med max 5 slides. Litteraturliste kommer i tillegg.
· Presentasjonen skal leveres til praksislærer innen angitt frist.
· Minimum to forskningsartikler skal anvendes og henvises til, i tillegg til annen relevant litteratur som fagartikler, retningslinjer og relevant pensum. Bruk evt. Helsebiblioteket som database i søk.
· Arbeidskravet skal være anonymisert for pasientdata og sone/avdeling
· Arbeidskravet leveres med studentnavn på.
· Studentene er opponenter for hverandre.
· Opponentens oppgaver:
· gi innspill på presentasjon til medstudent
· still minst ett spørsmål
· si hva du lærte av presentasjonen

	Kriterier for godkjenning:
· Arbeidskravet vurderes til godkjent/ikke godkjent utfra hensikt, innhold og rammer
· Studentens grad av aktiv deltagelse og bidrag med egne refleksjoner i gruppesamlingene er også en del av vurderingsgrunnlaget.



5.2 [bookmark: _bookmark15]Arbeidskrav 2 Forberedelse til muntlig refleksjon i gruppesamling

	Hensikt:
· Studenten styrker sin evne til å tenke gjennom og bli bevisst egne erfaringer i det kliniske feltet
· Studenten uttrykker tanker, reaksjoner og følelser muntlig – og fremlegger disse muntlig i gruppesamlingen med medstudenter og praksislærer
· Studenten utvikler evnen til å tenke faglig kritisk – utvikler alternativer og ser andre ideer og muligheter.
· Studenten utvikler refleksjonsnivået sitt

	Innhold:
Studenten:
· Beskriver en praksissituasjon (kort)
· Hva skjedde?
· Hvilke reaksjoner identifiserte jeg hos pasienten, og hva var mine reaksjoner?
· Hva var faglig forsvarlig og etisk riktig å gjøre i situasjonen (bruk pensum)?
· Kunne noe vært gjort annerledes?
· Hva har jeg lært
· Reflekterer over betydningen av egen kommunikasjon og etiske overveielser
knyttet til situasjonen
· Reflekterer rundt hvorfor disse refleksjonene er viktige å ha i hjemmesykepleien i denne situasjonen?
· Reflekterer rundt hvordan du bruker det du lærer av situasjonen

	Rammer:
· Aktuelt pensum og fagkunnskaper skal anvendes. Ta med notater til samling.
· En forskningsartikkel skal anvendes og henvises til, i tillegg til annen relevant litteratur som fagartikler, retningslinjer og relevant pensum. Bruk evt. Helsebiblioteket som database i søk.
· Litteraturliste skal utarbeides og leveres til lærer i canvas innen angitt frist
· Arbeidskravet skal være anonymisert for pasientdata og navn på sone/avdeling

	Kriterier for godkjenning:
· Arbeidskravet blir vurdert til godkjent/ikke godkjent ut fra hensikt, innhold og rammer.
· Studentens grad av aktiv deltagelse og bidrag med egne refleksjoner i gruppesamlingene er også en del av vurderingsgrunnlaget.



5.3 [bookmark: _bookmark16]Deltakelse i to gruppesamlinger
Praksislærer leder gruppesamlingene og det forventes aktiv deltakelse fra alle studentene. Gruppesamlingene er obligatoriske. Praksislærer organiserer innhold og ramme for samlingene i henhold til gruppens størrelse. Det vil rettes fokus mot begge arbeidskrav, men alle studentene skal ha delt arbeidskrav 1. I gruppesamlingene reflekteres det i fellesskap rundt praksiserfaringer og presentasjonene.

